ddrg/super_eurlex huggingface dataset:
(81)

Komisija nesutinka, kad Ofimer pateiktuose duomenyse gali būti pastebimų skirtumų, palyginti su galutiniais statistiniais duomenimis, kurie pateikiami kiek vėliau. Informacijos rinkimo metodika, kuria naudojasi Ofomer ekonominės padėties stebėtojai ir vertintojai, yra aprašyta šios įstaigos metinėse ataskaitose (5). Taigi, naudodamasi šiuo aukcionų tinklu, Ofimer vietiniams operatoriams (aukcionams, gamintojų organizacijoms, žuvų pardavėjams) perduoda kasdienius ir savaitinius pranešimus, kuriuose skelbiami duomenys apie žuvų kiekius bei kainas pagrindiniuose aukcionuose ir pagrindines žuvų rūšis, siūlomas Prancūzijoje. Be to, kiekvieno mėnesio pradžioje išankstiniame pranešime pateikiami nuo metų pradžios sukaupti duomenys apie pardavimus pagrindiniuose aukcionuose ir pagrindines žuvininkystės produktų rūšis, o kiekvieno ketvirčio pradžioje parengiama pardavimų suvestinė, kuri įdedama įstaigos interneto tinklalapyje. Informacijos surinkimo būdas patvirtina, kad Ofimer pateikti duomenys yra patikimi. Jokia informacijos dalis nerodo, kad šie duomenys būtų klaidinantys. Be to, Komisija kituose šiame tinklalapyje pateikiamuose dokumentuose nerado taisytinų ar prieštaraujančių duomenų, palyginti su kitais naudotais duomenimis; jei toks atvejis būtų, į tai būtų atsižvelgta. Tai, kad šios viešosios įmonės interneto tinklalapyje pateikiami duomenys yra prieinami visuomenei, tik įrodo jų oficialumą. Todėl nėra jokios priežasties svarstyti, ar jie yra patikimi.
(52)

Prancūzija nepateikė jokio svaraus argumento, įrodančio, jog pagalba atitiko bendrosios rinkos tikslus. Komisija pabrėžia, kad dėl priežasčių, nurodytų sprendimo pradėti tyrimą 122 ir 123 punktuose, jos nuomone, pagalba nėra suderinama su bendrąja rinka 87 straipsnio 2 dalies arba 87 straipsnio 3 dalies a ir c punktų su nuoroda į ekonominį tam tikrų regionų vystymąsi, d ir e punktų požiūriu. Be to, ši pagalba negali būti laikoma susijusi su įmonės restruktūrizavimu, bet yra artimesnė veiklai palengvinti teikiamai pagalbai. Todėl remiantis 87 straipsnio 3 dalies c punktu su nuoroda į tam tikrų ekonominės veiklos sektorių vystymąsi, pagalba negali būti laikoma atitinkančia bendrosios rinkos tikslus.
(22)

„Christie’s“ pirmoji pranešė Komisijai apie sudarytą kartelį ir pateikė svarius įrodymus, be kurių kartelio veikimas galbūt nebūtų buvęs atskleistas. Atskleidžiant šią informaciją, Komisija nepradėjo tyrimo ir neturėjo pakankamai informacijos, pagrindžiančios kartelinį susitarimą. Be to, „Christie’s“ nutraukė savo veiklą kartelyje, patvirtindama Komisijai, kad su „Sotheby’s“ nebepalaikomi jokie ryšiai, susiję su veiksmais rinkoje, ir paskelbdama viešą pranešimą apie naują komisinio atlyginimo už pardavimą schemą, praėjus tik kelioms dienoms nuo įrodymų pateikimo Komisijai. Be to, ši įmonė nuolat bendradarbiavo su Komisija ir nebuvo nustatyta, kad būtent ji įtikino „Sotheby’s“ sudaryti kartelį arba, lyginant su „Sotheby’s“, turėjo lemiančios įtakos karteliniame susitarime.
(16)

Be to, Komisija įvertino, ar svarstomas pagalbos sumos dydis galėtų būti įtakotas Sutarties 87 straipsnio 3 dalies a ir (arba) c punktų išimčių. Orientuojantis pagal Valstybės pagalbos regioninės (3) plėtros planą, pagal 2001 m. sausio 12 d. Komisijos reglamentą (EB) Nr. 70/2001 dėl EB sutarties 87 ir 88 straipsnių taikymo valstybės pagalbai mažoms ir vidutinėms įmonėms (MVĮ) (4), taip pat žemės ūkio sektoriui, pagal bendrijos fiksuotas orientavimo normas valstybės pagalba žemės ūkio sektoriui (5) ir žuvininkystės bei akvakultūros sektoriui pagal direktyvose nurodytas normas nacionalinės pagalbos tyrimui žuvininkystės ir akvakultūros sektoriuje (6).
1)

Skiriamos šios baudos: a) „Akzo Nobel Polymer Chemicals BV“, „Akzo Nobel NV“, „Akzo Nobel Chemicals International BV“ kartu ir atskirai baudžiamos bauda 0 eurų b) „Atofina SA“ 43,47 milijono eurų c) „Peroxid Chemie GmbH & Co. KG“ 8,83 milijono eurų d) „Peroxid Chemie GmbH & Co. KG“ ir „Degussa UK Holdings Limited“, kartu ir atskirai baudžiamos bauda 16,73 milijono eurų e) „AC Treuhand AG“ 1 000 eurų f) „Peroxidos Organicos SA“ 0,50 milijono eurų.
1. Balti langeliai: duomenis pateikti privaloma. Galima naudoti įvertinius duomenis, nors jie turėtų būti pagrįsti empiriniais duomenimis ir paaiškinti metodikos aprašyme. 2. Šviesiai pilki langeliai: duomenis pateikti privaloma, tačiau įvertiniai duomenys yra priimtini. Šie įvertiniai duomenys turėtų būti paaiškinti metodikos aprašyme. 3. Tamsiai pilki langeliai: duomenų pateikimas savanoriškas. 4. Taikant šį sprendimą, duomenys apie plastiko medžiagų perdirbimą apima visas medžiagas, vėl perdirbtas į plastiką. 5. (c) skiltyje išdėstomi visi perdirbimo būdai, įskaitant organinį, bet išskyrus medžiagos perdirbimą. 6. (d) skiltyje turi būti pateikta (b) ir (c) skilčių suma. 7. (f) skiltyje išdėstomi visi naudojimo būdai, išskyrus perdirbimą ir naudojimą energijai gauti. 8. (h) skiltyje pateikiama (d), (e), (f) ir (g) skilčių suma. 9. (h) skiltis ((a) skiltis): taikant Direktyvos 94/62/EB 6 straipsnio 1 dalį, panaudojimo arba deginimo atliekų deginimo įmonėje energijai gauti rodiklis. 10. (d) skiltis ((a) skiltis): taikant Direktyvos 94/62/EB 6 straipsnio 1 dalį, perdirbimo rodiklis. 11. Duomenys apie medieną nenaudojami siekiant įvertinti kiekvienai pakuočių medžiagai tenkančių mažiausiai 15 % viso pakuočių medžiagų svorio tikslą, kaip numatyta Direktyvos 94/62/EB, su paskutiniais pakeitimais, padarytais Direktyva 2004/12/EB, 6 straipsnio 1 dalies c punkte.
(1)

Spaudoje pasirodžius informacijai, kad Prancūzija patvirtino finansines priemones, kuriomis siekiama remti Havro uoste vykdomą laivų remonto veiklą, 2001 m. gruodžio 21 d. raštu Komisija paprašė Prancūzijos pateikti paaiškinimus. 2002 m. kovo 15 d. raštu, kuris buvo gautas 2002 m. kovo 19 d., Prancūzija Komisijai pranešė, kad valdžios institucijos finansiškai parėmė vieną laivų remonto įmonę – Société de Réparation Navale et Industrielle S.A. (SORENI). Ši priemonė buvo įregistruota kaip pagalba, apie kurią nepranešta (NN 53/2002), kadangi tuo metu, kai buvo pateikta informacija apie ją, ji jau buvo suteikta, be to, 2001 m. gruodžio mėn. jau buvo sumokėta 1 720 000 eurų suma.
(23)

Panašias investicijas turėtų atlikti bet kuris gamintojas, užsiimantis leidybai skirto popieriaus gamyba. Apie investicijas buvo pranešta jau 2001 m. ir neatrodo, kad pagalba darytų įtaką sprendimui investuoti. Šis sprendimas atitinka SEL tikslą pasiekti 13 % našumą iš investuoto kapitalo ir investicines išlaidas mokėti tokiu pat tempu ar lėčiau kaip dengiant skolas. Be to, visas projektas buvo finansuojamas iš SEL lėšų – tą patvirtina ir keli SEL pranešimai spaudai. Investuoti į PM4 įrenginį, modernizuoti PM3 įrenginį ir PM2 uždaryti įrenginį buvo naudingiau ir dėl to, kad tai kainavo pigiau nei naujos popieriaus gaminimo mašinos, nesvarbu, ar tai būtų laikraštinio, ar žurnalinio popieriaus gaminimo mašina, statyba neeksploatuotoje vietovėje ir kad SEL dėl to galėjo įgyti naujų pajėgumų, laipsniškai mažindama buvusiuosius, tai yra būtina siekiant išvengti žalos dėl naujų pajėgumų atsiradimo be atitinkamos paklausos. Aukštos kokybės popieriaus paklausa didėja; ir klientai, ir institucijos pageidauja, kad popieriuje būtų kuo didesnis perdirbto pluošto kiekis.
4.

Dirvožemis įvežamas per valstybės narės teritorijoje esančius įvežimo punktus ir, paskirtus valstybės narės šios nukrypti leidžiančios nuostatos tikslu; valstybės narės iš anksto praneša Komisijai apie šiuos punktus, Direktyvoje 2000/29/EB minimą atsakingos už kiekvieną tokį įvežimo punktą oficialios institucijos pavadinimą ir adresą; valstybės narės, jų prašymu, gali pasinaudoti šia informacija. Turi būti užtikrintas tiesioginis transportas tarp įvežimo punkto ir perdirbimo vietos. Tuo atveju, jei dirvožemis įvežamas į Bendriją per kitą valstybę narę, nei ta, kuri naudojasi šia leidžiančia nukrypti nuostata, aukščiau nurodytos valstybės narės, per kurią dirvožemis įvežamas, atsakingos oficialios institucijos informuoja ir bendradarbiauja su aukščiau nurodytomis valstybės narės, kuri naudojasi leidžiančia nukrypti nuostata, atsakingomis oficialiomis institucijomis, tokiu būdu užtikrinant, kad būtų laikomasi sprendimo reikalavimų.
25)

ES įslaptintos medžiagos, susijusios su įslaptintomis sutartimis, tarptautinis gabenimas atliekamas laikantis valstybių narių nacionalinių procedūrų. Nagrinėjant tarptautinio gabenimo saugumo procedūras bus taikomi šie principai: a) saugumas užtikrinamas visais gabenimo etapais ir visomis aplinkybėmis, nuo kilmės vietos iki galutinės paskirties vietos; b) siuntai suteikiamas apsaugos laipsnis nustatomas pagal joje esančios medžiagos aukščiausią slaptumo žymos laipsnį; c) prireikus atliekamas gabenimą užtikrinančių bendrovių PSP. Tokiais atvejais siuntą tvarkantis personalas patikrinamas laikantis šiame skyriuje pateikiamų bendrų minimalių standartų; d) kelionės kiek įmanoma vykdomos nuo punkto iki punkto ir užbaigiamos taip greitai, kaip leidžia aplinkybės; e) kai įmanoma, turėtų būti pasirenkami maršrutai tik per ES valstybių narių teritorijas. Maršrutais per valstybes, kurios nėra ES valstybės narės, turėtų būti gabenama tik gavus siuntėjo ir gavėjo valstybių NSI/PSI leidimus; f) prieš vežant ES įslaptintą medžiagą siuntėjas parengia, o atitinkamos NSI/PSI – patvirtina gabenimo planą.“
(5)

Vadovaudamosi Monrealio protokolo šalių dvyliktojo susitikimo dėl priemonių, skirtų palengvinti perėjimą prie fiksuotų aerozolių inhaliatorių be chlorfluorangliavandenilių (MDI) Sprendimo XII/12 3 dalimi Airija, Austrija, Belgija, Čekijos Respublika, Danija, Estija, Graikija, Ispanija, Jungtinė Karalystė, Kipras, Latvija, Lenkija, Lietuva, Liuksemburgas, Nyderlandai, Norvegija, Portugalija, Prancūzija, Slovakija, Slovėnija, Suomija, Švedija, Vengrija ir Vokietija pranešė Jungtinių Tautų aplinkos programai (2), kad chlorfluorangliavandeniliai (CFC) nebėra svarbūs gaminant CFC-MDI, kuriuose yra aktyviųjų sudėtinių dalių, priklausančių „trumpalaikio poveikio beta agonisto bronchų dilatatorių“, „inhaliuojamųjų steroidų“ ir „anticholinerginių bronchų inhaliatorių“ terapinėms kategorijoms. Reglamento (EB) Nr. 2037/2000 4 straipsnio 4 dalies i punkto b papunktyje draudžiama naudoti ir pateikti į rinką CFC, išskyrus tuo atvejus, kai jie laikomi svarbiais pagal to reglamento 3 straipsnio 1 dalyje aprašytas sąlygas. Šis nedidelės svarbos nustatymas sumažino CFC poreikį Bendrijoje. Be to, Reglamento (EB) Nr. 2037/2000 4 straipsnio 6 dalyje draudžiama importuoti ir pateikti į rinką CFC-MDI produktus, išskyrus tuos atvejus, kai CFC tuose produktuose laikomi svarbiais pagal 3 straipsnio 1 dalyje aprašytas sąlygas.
(5)

Be to, naudinga priimti nuostatas dėl keitimosi visa papildoma informacija per visose valstybėse narėse šiuo tikslu paskirtas institucijas (Supplementary Information Request at National Entry, SIRENE), suteikiant šioms institucijoms bendrą teisinį pagrindą 1990 m. Šengeno konvencijos nuostatose ir nustatant taisykles dėl šių institucijų laikomų duomenų ištrynimo.
Tai paliudydami, toliau nurodyti tinkamai įgalioti atstovai pasirašė šį Susitarimą.

Priimta Haga, 2004 m. gruodžio 8 d.

For the European Community

Por el Gobierno de la República Popular China

Za vládu Činské lidové republiky

For Folkerepublikken Kinas regering

Im Namen der Regierung der Volksrepublik China

Hiina Rahvavabariigi valitsuse nimel

Για την κυβέρνηση της Λαϊκής Δημοκρατίας της Κίνας

For the Government of the People's Republic of China

Pour le gouvernement de la République populaire de Chine

Per il Governo della Repubblica popolare cinese

Kīnas Tautas Republikas vārdā

Kinijos Liaudies Respublikos Vyriausybės vardu

A Kínai Népköztársaság kormánya részéről

Voor de Regering van de Volksrepubliek China

W imieniu rządu Chińskiej Republiki Ludowej

Pelo Governo da República Popular da China

Za vládu Činskey ľudovej republiky

Za Vlado Ljudske republike Kitajske

Kiinan kansantasavallan hallituksen puolesta

På Folkrepubliken Kinas regerings vägnar
37.

Duomenų subjekto (taip pat vadinamo „pirmojo lygmens prašytoju“) prašymas gauti CBP duomenų bazėje laikomo PNR apie jį kopiją nagrinėjamas vadovaujantis Informacijos laisvės aktu. Tokie prašymai turi būti siunčiami paštu šiuo adresu: Freedom of Information Act (FOIA) Request, U.S. Customs and Border Protection, 1300 Pennsylvania Avenue, N.W., Washington, D.C. 20229 arba pristatomi asmeniškai Informacijos atskleidimo pareigūnui Jungtinių Amerikos Valstijų Muitinės ir pasienio apsaugos būstinėje (Disclosure Law Officer, U.S. Customs and Border Protection, Headquarters) Vašingtone, Kolumbijos apygardoje. Papildomą informaciją apie prašymų pateikimo pagal FOIA procedūras rasite section 103.5 of title 19 of the U.S. Code of Federal Regulations. Kai pateikiamas pirmojo lygmens prašymas, CBP nesirems tuo faktu, kad CBP paprastai laiko PNR duomenis konfidencialia duomenų subjekto asmens informacija ir konfidencialia vežėjo oro transportu komercine informacija, t. y. pagrindu pagal FOIA neišduoti duomenų subjektui PNR duomenų.
Oficialusis leidinys L 057 , 25/02/2004 p. 0019 - 0019



Tarybos sprendimas 2004 m. sausio 13 d. dėl Europos bendrijos ir Kroatijos Respublikos susitarimo pasikeičiant laiškais, susijusio su tranzito punktų sistema, taikytina sunkiasvorių krovinių transporto priemonėms, važiuojančioms per Austriją, pasirašymo ir laikinojo taikymo (2004/183/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač 71 straipsnio 1 dalį, siejant su 300 straipsnio 2 dalies pirmosios pastraipos pirmuoju sakiniu, atsižvelgdama į Komisijos pasiūlymą, kadangi: (1) Komisija vedė derybas dėl Europos bendrijos ir Kroatijos Respublikos susitarimo pasikeičiant laiškais, susijusio su tranzito punktų sistema, taikytina sunkiasvorių krovinių transporto priemonėms, važiuojančioms per Austriją, (2) vėliau sudarius Susitarimą, jis turėtų būti pasirašytas, (3) susitarimai turėtų būti parengti Susitarimo laikinajam taikymui nuo 2004 m. sausio 1 d., NUSPRENDĖ: 1 straipsnis Tarybos pirmininkas įgaliojamas paskirti asmenį ar asmenis, kuriems suteikiama teisė pasirašyti Europos bendrijos vardu Europos bendrijos ir Kroatijos Respublikos susitarimą pasikeičiant laiškais, susijusį su tranzito punktų sistema, taikytina sunkiasvorių krovinių transporto priemonėms, važiuojančioms per Austriją, kuris bus sudarytas vėliau, Susitarimo tekstas pridedamas prie šio Sprendimo. 2 straipsnis 1 straipsnyje nurodytas Susitarimas taikomas laikinuoju pagrindu nuo 2004 m. sausio 1 d. 3 straipsnis Šis Sprendimas skelbiamas Europos Sąjungos oficialiajame leidinyje. Priimta Briuselyje, 2004 m. sausio 13 d. Tarybos vardu Pirmininkas B. Cowen --------------------------------------------------
Oficialusis leidinys L 036 , 07/02/2004 p. 0058 - 0058



Komisijos sprendimas 2004 m. vasario 6 d. patikslinantis Reglamento (EB, Euratomas) Nr. 2342/2002, nustatančio išsamias Finansinio reglamento įgyvendinimo taisykles, 157 straipsnio b punkte ir 158 straipsnio 1 dalies a ir c punktuose nurodytas ribines vertes (2004/121/EB) EUROPOS BENDRIJŲ KOMISIJA, atsižvelgdama į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles [1], ypač į jo 271 straipsnį, kadangi: (1) 271 straipsnio 2 dalyje nustatyta, kad viešųjų pirkimų sutartims taikomos ribinės vertės turėtų būti patikslinamos kas dveji metai pagal direktyvų dėl viešųjų pirkimų tvarkos derinimo nuostatas, (2) Direktyvose numatytose SST [2] nustatytos ribinės vertės eurais, taikomos nuo 2004 m. sausio 1 d., buvo paskelbtos Oficialiajame leidinyje [3]. NUSPRENDĖ: 1 straipsnis Nuo 2004 m. sausio 1 d. viešųjų pirkimų sutartims taikomos ribinės vertės eurais yra patikslinamos kaip nurodyta toliau: Kartą per dvejus metus atliekamas patikslinimas | Ribinė vertė 2003 1 1 | Ribinė vertė 2004 1 1 | 157 straipsnio b punktas | 6242028 EUR | 5923624 EUR | 158 straipsnio 1 dalies a punktas | 162293 EUR | 154014 EUR | 158 straipsnio 1 dalies c punktas | 6242028 EUR | 5923624 EUR | 2 straipsnis Šis sprendimas įsigalioja jo paskelbimo Europos Sąjungos oficialiajame leidinyje dieną. Komisijos apskaitos pareigūnas apie tai praneša kitoms institucijoms ir įstaigoms. Priimta Briuselyje, 2004 m. vasario 6 d. Komisijos vardu Michaele Schreyer Komisijos narė [1] OL L 357, 2002 12 31, p. 1. [2] Specialios skolinimosi teisės. [3] OL C 309, 2003 12 19, p. 14. --------------------------------------------------
Oficialusis leidinys L 266 , 16/10/2003 p. 0001 - 0003



Komisijos sprendimas 2003 m. spalio 13 d. iš dalies pakeičiantis Sprendimą 97/232/EB dėl Grenlandijos oficialiai bruceliozės neapimtos šalies statuso praradimo (pranešta dokumentu Nr. C(2003) 3575) (Tekstas svarbus EEE) (2003/736/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis, ožkas ir kiaules ir šviežią mėsą iš trečiųjų šalių [1], su paskutiniais pakeitimais, padarytais Reglamentu (EB) Nr. 807/2003/EB [2], ypač į jos 3 straipsnio 1 dalį, kadangi: (1) Tarybos direktyva 91/68/EEB [3] su paskutiniais pakeitimais, padarytais Reglamentu (EB) Nr. 806/2003 [4], nustato veterinarijos reikalavimus, reglamentuojančius Bendrijos vidaus prekybą avimis ir ožkomis. (2) Komisijos sprendimas 97/232/EB [5] su paskutiniais pakeitimais, padarytais Sprendimu 2003/111/EB [6], pateikia trečiųjų šalių, iš kurių valstybės narės leidžia importuoti avis ir ožkas, sąrašus. (3) Grenlandija buvo pripažinta atitinkančia Direktyvos 91/68/EB A priedo I skyriaus II punkte nustatytus reikalavimus ir dėl to jai buvo suteiktas trečiosios šalies, atitinkančios kriterijus, kurių laikantis oficialiai pripažįstama bruceliozės neapimta šalimi, statusas. (4) Grenlandija pranešė Komisijai apie savo ketinimą nevykdyti atsitiktinės avių ir ožkų mėginių ėmimo atrankos ir ištyrimo Brucellosis melitensis nustatyti. (5) Dėl to Grenlandija nebesilaiko Direktyvos 91/68/EEB A priedo I skyriaus II punkto 2 papunktyje nustatytų reikalavimų dėl atsitiktinių patikrinimų. Vadinasi, Grenlandija nebesilaiko oficialiai bruceliozės neapimtos šalies reikalavimų. (6) Dėl to Sprendimą 97/232/EB reikėtų atitinkamai iš dalies keisti. (7) Kadangi šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 97/232/EB priedo 5 dalis pakeičiama šio sprendimo priedo tekstu. 2 straipsnis Šis sprendimas taikomas nuo 2003 m. lapkričio 5 d. 3 straipsnis Šis sprendimas skirtas valstybėms narėms. Priimta Briuselyje, 2003 m. spalio 13 d. Komisijos vardu David Byrne Komisijos narys [1] OL L 302, 1972 12 31, p. 28. [2] OL L 122, 2003 5 16, p. 36. [3] OL L 46, 1991 2 19, p. 19. [4] OL L 122, 2003 5 16, p. 1. [5] OL L 93, 1997 4 8, p. 43. [6] OL L 45, 2003 2 19, p. 25. -------------------------------------------------- PRIEDAS "5 DALIS Europos Sąjungai nepriklausančios šalys arba jų dalys, pripažintos atitinkančiomis kriterijus, kurių laikantis oficialiai pripažįstamos neapimtomis bruceliozės Čekijos Respublika Vengrija Rumunija Slovakijos Respublika" --------------------------------------------------
Oficialusis leidinys L 273 , 16/10/2001 p. 0024 - 0025



Komisijos sprendimas 2001 m. spalio 9 d. iš dalies pakeičiantis Sprendimą 92/452/EEB, dėl embrionų surinkimo ir embrionų gamybos grupių, patvirtintų trečiosiose šalyse eksportuoti galvijų embrionus į Bendriją, sąrašų sudarymo (pranešta dokumentu Nr. C(2001) 3001) (tekstas svarbus EEE) (2001/728/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1989 m. rugsėjo 25 d. Tarybos direktyvą 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių [1], su paskutiniais pakeitimais, padarytais Sprendimu 94/113/EB [2], ypač į jos 8 straipsnį, kadangi: (1) Naujosios Zelandijos kompetentingos veterinarijos institucijos atsiuntė prašymą papildyti Komisijos sprendimu 92/452/EEB [3], su paskutiniais pakeitimais, padarytais Sprendimu 2001/638/EB [4], nustatytą grupių, patvirtintų jų teritorijoje eksportuoti naminių galvijų embrionus į Bendriją, sąrašą. (2) Komisija gavo garantijas dėl Direktyvos 89/556/EEB 8 straipsnyje nustatytų reikalavimų laikymosi. (3) Dėl Kanados, viena grupė, kuri anksčiau buvo patvirtinta tik surinkimui, Kanados institucijų prašymu patvirtinama ir gamybai. (4) Dėl to reikėtų atitinkamai iš dalies pakeisti Sprendimą 92/452/EEB. (5) Šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 92/452/EEB priedas iš dalies keičiamas taip: 1) Eilutėse, kuriose nurodyti Naujosios Zelandijos centrai, įterpiama ši eilutė: "NZ | | NZET 10 | | Marshall and Hicks Veterinary Surgeons 71 Main Street PO Box 77 Otautau | Daryl Peter John Marshall" | 2) Eilutės, kuriose įrašytos Kanados grupės Nr. E 933, pakeičiamos taip: "CA | | E 933 | E 933 (FIV) | E.T.E. Inc 3700 boulevard de la Chaudière suite 100 Ste-Foy, Québec G1X 2K5 | Dr Louis Picard Dr Marc Dery" | 2 straipsnis Šis sprendimas skirtas valstybėms narėms. Priimta Briuselyje, 2001 m. spalio 9 d. Komisijos vardu David Byrne Komisijos narys [1] OL L 302, 1989 10 19, p. 1. [2] OL L 53, 1994 2 24, p. 23. [3] OL L 250, 1992 8 29, p. 40. [4] OL L 223, 2001 8 18, p. 24. --------------------------------------------------